पाएं अपने शहर की ताज़ा ख़बरें और फ्री ई-पेपरडाउनलोड करें
कोरोनाकाल में हर व्यक्ति खुद को अनसेफ महसूस कर रहा है। ऑक्सीजन, दवाइयों, इंजेक्शन और बेड्स की कमी लगातार स्ट्रेस बढ़ा रही हैं। बहुत से लोग रोजाना कोरोना की भेंट चढ़ रहे हैं, लेकिन निराश होकर यह परेशानियां और भी बड़ी हो जाएगी। इसीलिए जरूरी है कि इतनी सारी निगेटिव बातों के बीच भी हम खुद का मेंटल और फिजिकल बैलेंस बनाए रखें।
इसके लिए बेहद जरूरी है कि पैंडेमिक में भी दिन में कम से कम 10 मिनट जरूर हंसें। ताकि, शरीर की इम्युनिटी बढ़े, ऑक्सीजन लेवल मेंटेन हो सके और स्ट्रेस कम हो। वर्ल्ड लाफ्टर डे के अवसर पर शहर के लाफ्टर योग एक्सपर्ट्स से सिटी भास्कर ने जाना, ऐसी कौन सी लाफ्टर एक्सरसाइज हैं, जिन्हें करना हमें पैंडेमिक पीरियड में बैलेंस्ड रखेगा।
ये तीन लाफिंग एक्सरसाइज जरूर करें
हार्टी लाफ्टर; कितनी देर करें : 1.5 से 2 मिनट
कैसे करें : दोनों हाथों को ऊपर की ओर खोलें और गर्दन को आसमान की ओर उठाएं। धीरे-धीरे बेली लाफ करना शुरू करें।
फायदा : विंड पाइप पूरी सीधी होगी, जिससे ऑक्सीजन का फ्लो बेहतर होता है।
बर्ड लाफ्टर; कितनी देर करें : 3 से 5 मिनट तक
कैसे करें : खड़े होकर पक्षियों के पंखों की तरह दोनों हाथों को साइड में खोलें। पक्षियों की तरह फुदकते हुए इधर-उधर आगे बढ़ें।
फायदा: बर्ड लाफ्टर से ब्रेन में एंडॉर्फ्रिन नाम का हैप्पी हार्मोन रिलीज होता है, स्ट्रेस कम होता है।
लाफ्टर मेडिटेशन; कितनी देर करें : 10 मिनट से जितनी भी देर चाहें
कैसे करें : इसे आप खड़े होकर, बैठकर या लेटकर भी कर सकते हैं। आंखें बंद करें और धीरे-धीरे मुस्कान के साथ हंसी की तरफ बढ़ें। ध्यान रखें कि अट्टहास नहीं करना है, सिर्फ मधुरता भरा हंसना है।
फायदा : इससे ब्रेन तक यह मैसेज पहुंचता है कि आप खुश हैं।
योगिक ब्रीदिंग ही है लाफ्टर योग... लाफ्टर योग मास्टर ट्रेनर जगत सिंह बिष्ट बताते हैं कि पैंडेमिक टाइम में लोगों को तीन चीजों की सबसे ज्यादा जरूरत है, अच्छे ऑक्सीजन लेवल, अच्छी इम्युनिटी और स्ट्रेस से दूर रहने की। यह तीनों ही लाफ्टर से मिलेगा। असल में लाफ्टर ही वेदों में लिखी योगिक ब्रीदिंग है। इससे ब्लड में ऑक्सीजन का फ्लो तेज होता है, और इम्युनिटी बढ़ती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn